Document ID: /roh_data/filtered/fineweb-2-filterrobots_roh.jsonl.gz/31875

Ina delegaziun grischuna è stada da la partida en l’Europapark cura che la pli nova attracziun dal parc da divertiment tudestg è vegnida inaugurada uffizialmain.
Memorias d'uffanza materialisadas
Michael Mack, commember da la famiglia da possessurs dal Europapark, sa mussa en il Telesguard sez sco fan d’Uorsin. La passiun e l'istorgia ord il cudesch ed il film han persvadì ad el.
Jau enconusch sez il cudesch da l’Uorsin da mia uffanza.
Speranzas economicas per la branscha turistica
Per il Grischun è colliada la preschientscha prominenta cun speranzas economicas. Il schef-promotur da l'economia en il Grischun, Eugen Arpagaus, spera ch'il turissem possia nizzegiar la chasa d’Uorsin sco plattafurma e lieu d'inscunter cun giasts futurs.
Uorsin da la stgella va internaziunal.
In da chasa sco en l’Engiadina
La tura ch'il Telesguard ha astgà far al di da l'avertura entras la chasa d’Uorsin mussa che l’Europapark ha realisà sia attracziun pli nova cun premura. Igl è bunamain sco en l’Engiadina, almain en l'Engiadina dal film d’Uorsin.